
హీరో విజయ్ నాకు మంచి స్నేహితుడు. ‘పొన్నియన్ సెల్వన్’లో ఇద్దరం కలిసి నటించాల్సి ఉంది. మిస్సయింది. ‘రెండు వారాల్లో లుక్ టెస్ట్ ఉంది. చెన్నైకి రావాల్సి ఉంటుంది’ అని మణిరత్నం సార్ చెప్పారు. నేను చాలా ఆతృతతో ఎదురుచూశాను. కానీ, ఊహించని విధంగా ఆ సినిమా ప్రారంభం కాలేదు. నేను, విజయ్ కలిసి నటించడానికి కథ చాలా ముఖ్యం. అంతకంటే ముఖ్యంగా మా ఇద్దర్నీ హ్యాండిల్ చేయగలిగే దర్శకుడు కావాలి.చెన్నైలో దాదాపు 25 ఏళ్లున్నాను. హైదరాబాద్కి వెళ్లి 15 ఏళ్లే అయ్యింది. సెయింట్ బీడ్స్లో చదివేటప్పుడు సూర్య, కార్తీ, కార్తిక్రాజా, యువన్ నా క్లాస్మేట్స్. నేను సూపర్స్టార్ కృష్ణ కొడుకునని చాలా మందికి తెలీదు. నేనూ చెప్పలేదు. ఆ రోజుల్లో మణిరత్నంగారి ‘దళపతి’ విడుదలైంది. మా స్కూల్ విద్యార్థుల కోసం ప్రత్యేకంగా షో వేశారు. అందులో సినిమాటోగ్రఫీ చూసి ఆశ్చర్యపోయాను. ఈ రోజు అదే సినిమాగ్రాఫర్ సంతోష్ శివన్ నేను నటిస్తున్న ‘స్పైడర్’కి సినిమాటోగ్రఫీ అందించడం చాలా సంతోషంగా ఉంది.మొదటి నుండి నాకు రీమేక్లపై నమ్మకం లేదు. రీమేక్ చేయకూడదని నిర్ణయించుకున్నా. ఒక సినిమాని చూసి అదే కథలో నటించాలంటే ఉత్సాహం ఉండదు. షూటింగ్కి వెళ్లామంటే ఏదైనా కొత్తగా అనిపించాలి. రెండు, మూడు సార్లు రీమేక్ చేద్దామని ప్రపోజల్స్ వచ్చాయి. ‘కత్తి’ (చిరంజీవి నటించిన ‘ఖైదీ నంబర్ 150’కి మాతృక) నా దగ్గరకే వచ్చింది. ఇది దర్శకుడి సినిమా. మురుగదాస్ దర్శకత్వం వహిస్తేనే చేస్తానని చెప్పాను. అప్పుడు ఆయన హిందీలో బిజీగా ఉన్నారు. దాంతో కుదరలేదు.‘స్పైడర్’ స్పెషల్ ‘శ్రీమంతుడు’లో నటిస్తున్నప్పుడు మురుగదాస్ వచ్చి గంటన్నరపాటు కథ చెప్పారు. విన్న వెంటనే ఓకే చెప్పేశాను. ఆ రోజు ఆయన ఏం చెప్పారో, అలాగే స్ర్కీన్పై చూపిస్తున్నారు. అలాంటి సత్తా చాలా తక్కువ మంది దర్శకులకు మాత్రమే ఉంటుంది. ఆయన తీసిన ‘రమణ’, ‘కత్తి’ సినిమాలు ఒక ఎత్తు. ‘గజిని’, ‘తుపాకి’ మరో ఎత్తు. ఈ సినిమా రెండో కోవకి చెందినది. ఈ సినిమా అందరికీ తప్పకుండా నచ్చుతుంది.-ఆంధ్రజ్యోతి, చెన్నై

heero vijay naaku manchi snehitudu. ‘ponnian selvan’loo iddaram kalisi natinchaalsi undi. missayindi. ‘rendu vaaraallo luk test undi. chennaiki ravalsi untundi’ ani maniratnam sar cheppaaru. nenu chala aatrutatoe eduruchusaanu. cony, oohinchani vidhamgaa aa sinima praarambham kaaledu. nenu, vijay kalisi natinchadaaniki katha chala mukhyam. antakante mukhyamgaa maa iddarnee handill cheyagalige darsakudu kavali.chennailo daadaapu 25 ellunnanu. hyderabadki velli 15 elle ayyindi. seint beedslo chadivetappudu suurya, kaartii, kartikraja, yuvan naa classmates. nenu superstar krishna kodukunani chala mandiki teleedu. nenuu cheppaledu. aa rojullo maniratnamgaari ‘dalapati’ vidudalaindi. maa scool vidyaarthula kosam pratyekamgaa sho vaesaaru. andulo cinematography chusi aascharyapoyaanu. ee roju adhe cinemagrapher santosh shivan nenu natistunna ‘spider’ki cinematography andinchadam chala santoshamgaa undi.modati nundi naaku remakelapai nammakam ledu. remake cheyakudadani nirnayinchukunnaa. oka cinimani chusi adhe kathalo natinchaalante utsaaham undadu. shootingki vellamante edaina kottagaa anipinchaali. rendu, moodu saarlu remake cheddamani praposals vachayi. ‘katti’ (chiranjeevi natinchina ‘khaidi nambar 150’ki maatruka) naa daggarake vachindi. idhi darsakudi sinima. murugadas darsakatvam vahistene chestaanani cheppaanu. appudu aayana hindeelo bijiga unnaaru. daamto kudaraledu.‘spider’ speshal ‘srimantudu’loo natistunnappudu murugadas vachi gantannarapatu katha cheppaaru. vinna ventane oke cheppesaanu. aa roju aayana yem chepparo, alaage srcheenpy chuupistunnaaru. alanti satta chala takkuva mandi darsakulaku matrame untundi. aayana teesina ‘ramana’, ‘katti’ cinimaalu oka ettu. ‘gajini’, ‘tupaki’ maro ettu. ee sinima rendo kovaki chendinadi. ee sinima andarikee tappakunda nachutundi.-aandhrajyoti, chennai